Document ID: /roh_data/filtered/fineweb-2-filterrobots_roh.jsonl.gz/15855

La fin da matg enfin la fin da zercladur creschan ils giuvens romins da vistga en in moviment oscillant sincron. Uschia sa schlian ils chatschs annuals da l'orientaziun verticala e sa drizzan vers il center da la chaglia da vistga.
Il medem mument sa furman en ils brumbels ils organs dals romins da vistga che vegnan a sa sviluppar la proxima primavaira. Suenter ch'il pèr da fegls è sa furmà, è terminada mez zercladur la creschientscha vegetativa. Empè da nova feglia vegnan furmadas las flurs.
La transfurmaziun pertutga er ils fritgs: enfin la fin da zercladur concentrescha il sem da vistga tessì nutritiv, a partir dal fanadur percunter vegnan sviluppads ils embrios da vistga.
Las transfurmaziuns ritmicas dal fritg da la vistga laschan supponer che sia creschientscha è era colliada cun il moviment da la glina e ses viadi tras ils maletgs dal zodiac.